આજે સુહાનીની કૉલેજમાં એન્યુઅલ ફંક્શનમાં નિહારીકા ચીફ ગેસ્ટ બનીને આવી હતી. પ્રો. સુહાની પટેલે ડૉ. નિહારીકા શાહનું સ્વાગત કરવાનું હતું અને શહેરના નામાંકિત ડૉ. નિહારીકા વિશે માઇક પરથી વખાણ કરવાના હતા. પ્રિન્સીપાલ સાહેબનો આદેશ હતો કે પ્રો. સુહાનીએ જ ગેસ્ટનું યોગ્ય સ્વાગત કરવું અને સમગ્ર કાર્યક્રમનું એન્કરીંગ કરવું પણ આજે સુહાનીએ મનમાં કંઇક નક્કી જ કરી લીધું હતું. માઇક હાથમાં આવતા પ્રો. સુહાનીએ ડૉ.. નિહારીકાનું વેલકમ તો કર્યું, પણ આ શું? અચાનક સુહાનીએ ડૉ. નિહારીકાને માત્ર નિહારીકા કહેવાનું શરૂ કર્યું. લોકોને જરા આશ્ચર્ય થયું. આવો તો ખાસ કોઇ વાંધો ન હોય જ્યારે બાળપણની સખીઓ હોય ત્યારે ‘તું’ કારાથી બોલાવવાનું ચોક્કસ ચાલે. પણ સુહાનીએ એ મિત્રતાનો ઉલ્લેખ કર્યા વગર જ એવા વિધાનો ઉચ્ચારવાના શરૂ કર્યા જેનાથી પ્રિન્સીપાલ સહિત સૌ કોઇની આંખો પહોળી જ રહી ગઇ.